##### Descripción: https://sjsm.files.wordpress.com/2016/02/7979a-el-que-quiera-llegar-a-ser-grande-entre-vosotros-serc3a1-vuestro-servidor.jpgMISA CON NENOS

##### 5 de novembro 2023

**ORDINARIO 31º-A**

***Mateo 23,1-12: "Non sexades como os fariseos. O primeiro entre vós será o voso servidor"***

Mensaxe: A túa **graza é para os sinxelos**

1. **MONICIÓN DE ENTRADA**

 Irmáns e irmás: Benvidos á eucaristía neste domingo 31 do tempo ordinario. Despois dos días en que festexamos aos santos e rezamos polos defuntos, Xesús fainos varias chamadas: que fagamos o que dicimos, que non sexamos orgullosos nin busquemos os postos de renome, e que aprendamos a ser servizais poñéndonos ao dispor dos demais. Pidamos hoxe ao Señor que este sexa o estilo de vida de todos os que formamos a Igrexa pero especialmente dos que ten cargos de responsabilidade nela.

**Saúdo do sacerdote*: O Deus dos sinxelos e dos que fan o que din estea***

 ***convosco.***

**2. SÚPLICAS DE PERDÓN**

• Ti que cumpres a palabra, que apoias o que dis cos feitos.

***Señor, ten piedade de nós.***

• Ti que viñeches non a ser servido senón a servir a todos.

***Cristo, ten piedade de nós.***

• Ti que condenaches a soberbia, o orgullo e o buscar os primeiros postos. ***Señor, ten piedade de nós.***

**3. MONICIÓN Á PALABRA DE DEUS**

O texto do profeta Malaquías que agora escoitamos, predisponnos

 a entender o Evanxeo que se nos lerá despois. Transmitir o Evanxeo,

evanxelizar, non é só predicar uns contidos teóricos, senón transmitir

unha maneira de vivir: a maneira de ser de Deus, o estilo de vida de

Xesucristo. Se o que facemos non coincide co que dicimos, somos

uns hipócritas e a nosa vida convértese nun escándalo para os

demais.

**4. ORACIÓN DOS FIEIS**

***Oremos ao Señor, noso Deus dicindo -Escóitanos, Señor.***

1. Para que a Igrexa sexa lugar de encontro de irmáns. ***Oremos***.
2. Para que os que teñen cargos na Igrexa sexan sinxelos, servizais e servidores. ***Oremos.***
3. Para que nunca nos deixemos levar pola mentira, as aparencias ou o desexo de dominar os outros. ***Oremos.***
4. Para que vivamos segundo indícanos a nosa conciencia e nos deixemos guiar por ela. ***Oremos.***
5. Para que sexamos sinceros e comprensivos con todos sen aspirar a ser máis que os outros. ***Oremos.***
6. Para que desaparezan as guerras, as nacións dialoguen ese tendan a man. ***Oremos.***
7. Para que os nosos defuntos sexan recibidos por Deus no seu Reino de luz e de vida. ***Oremos.***
8. Para que todos aqueles que choran pola morte dunha persoa querida sintan o consolo de Deus e a súa fortaleza. ***Oremos.***

***Escoita, Pai, a nosa oración e que o teu amor nos libere das nosas escravitudes. Por XCNS.***

**5. PROCESIÓN DE OFRENDAS**

**- CARTEIS** “SI” e “NON” Con estas palabras “SI” e “NON” queremos simbolizar neste día aquilo que ás veces facemos con Xesús: dicimos que “SI” pero logo, coa nosa vida, facemos aquilo que nos convén cun “NON”, predicamos unha cousa e logo facemos outra.

**- CARTEIS COAS PALABRAS AMOR,** XUSTIZA, VERDADE, ALEGRIA, ESPERANZA, DEUS, CRISTO, CEO E FAMILIA: Con estas palabras: amor, xustiza, verdade, alegría, esperanza, Deus, Cristo, ceo e familia queremos comprometernos ante Xesús a ser precisamente iso que o mundo tanto necesita e que estraña: persoas diferentes, coherentes, servizais

**- PAN E VIÑO:**

Co PAN E O VIÑO, simbolizamos o máis grande do domingo, do Día do Señor. A Misa é unha mesa na que nos facemos fortes e recuperamos a alegría para seguir camiñando. Grazas, Señor!